Vážení občania!

Chceli by sme Vás informovať ohľadne mäsiarstva pri MŠ Kvetoslavov.

V roku 2017 sme požiadali o dotáciu na rekonštrukciu materskej školy. Predmetom projektu je kapacitné zvýšenie a rekonštrukcia jestvujúceho objektu MŠ.

Rozhodnutie o schválení žiadosti o NFP sme dostali 03.04.2018.

Mäsiarstvo sme vtedy informovali, aby si hľadal náhradné priestory pre svoju prevádzku, nakoľko budova MŠ patrí obci.

Žiaci zo základnej školy musia chodiť na obedy na 3x, nakoľko nemajú väčší priestor v jedálni. Na budúci rok bude chodiť ešte viac žiakov do jedálne, lebo bude viac tried v ZŠ.

Začiatok realizácie hlavných aktivít projektu sa predpokladá 02/2020 a ukončenie 04/2021 – zmena harmonogramu spôsobená zdĺhavosťou kontroly 1.Ex-ante na stavebné práce.

Zatiaľ nevieme či bude ešte ďalší posun harmonogramu, len sme zase upozornili mäsiarstvo, aby si hľadali náhradné priestory.

Zoltán Sojka

starosta obce Kvetoslavov